b'\n_START_ARTICLE_\nGa\xc3\xabl Clichy\n_START_SECTION_\nZa\xc4\x8detki\n_START_PARAGRAPH_\nClichy je odra\xc5\xa1\xc4\x8dal v francoskem mestu Toulouse. Ko je bil star 15 let je do\xc5\xbeivel nesre\xc4\x8do med plezanjem \xc4\x8dez \xc5\xbeelezno ograjo. Prstan, ki ga je nosil se mu je zataknil in si je z njim odtrgal prst. Po sedem urni operacij, med katero mu je srce zastalo za 15 sekund, so mu uspe\xc5\xa1no pri\xc5\xa1ili prst nazaj. Doktorji so bili za\xc4\x8dudeni, da je pre\xc5\xbeivel operacijo._NEWLINE_Ko je AS Cannes izpadel iz francoske druge divizije je Ars\xc3\xa8ne Wenger prepri\xc4\x8dal Clichyove star\xc5\xa1e, da so mu dovolili priti v Arsenal.\n_START_SECTION_\nArsenal\n_START_PARAGRAPH_\nPo po\xc5\xa1kodbi noge Ashleya Cola v Oktobru 2005 in govoricami, da gre Cole v \xc5\xa0panijo je Clichy dobil prilo\xc5\xbenost v prvi ekipi. Mesec kasneje je tudi on do\xc5\xbeivel enako po\xc5\xa1kodbo, zlomljeno nogo. _NEWLINE_V prvo ekipo se je vrnil 25. Aprila 2006 v polfinalni tekmi Lige prvakov proti Villarrealu kot zamenjava za po\xc5\xa1kodovanega Mathieu Flaminija. Clichy je do\xc5\xbeivel ponovitev po\xc5\xa1kodbe in je izpustil preostali del sezone, vklju\xc4\x8dno s finalom Lige prvakov. V ekipo se je vrnil \xc5\xa1ele 14. Oktobra 2006_NEWLINE_Ko je Cole od\xc5\xa1el v Chelsea v avgustu 2006 je Clichy postal prva izbira za polo\xc5\xbeaj levega branilca pri Arsenalu. Kot Colov u\xc4\x8denec je Clichy nastopil za Arsenal 62-krat (od tega 39-krat v ligi) v treh sezonah. V sezoni po tem je nastopil na 27ih liga\xc5\xa1kih tekmah od skupno 40ih nastopov. V sezoni 2007-08 je bil izbran v PFA ekipo leta kot najbolj\xc5\xa1i levi branilec sezone. 20. Junija 2008 je dobil nagrado za svoj trud in dobre nastope, saj je podpisal novo ve\xc4\x8dletno pogodbo. Bil je tudi drugi pri glasovanju navija\xc4\x8dev za Arsenalovega igralca sezone. Izbran je bil tudi za Arsenalovega kapetana prvi\xc4\x8d v predsezonski tekmi leta 2008 proti Barnetu._NEWLINE_Clichy je svoj prvi gol za Arsenal dosegel 1. Novembra 2008 pozno v tekmi, ki jo je Arsenal zgubljal 2-1 proti Stoke Cityu Po ve\xc4\x8d tednih neigranja zaradi po\xc5\xa1kodbe hrbta je Arsenal v za\xc4\x8detku maja objavil, da bo Clichy izpustil preostali del sezone 2008-09.\n_START_SECTION_\nMednarodna kariera\n_START_PARAGRAPH_\nV letu 2007 je bil vpoklican v francosko reprezentanco. Ponovno je bil vpoklican januarja 2008 za tekmo proti \xc5\xa0paniji in 5. februarja 2008 za tekmo proti Demokrati\xc4\x8dni republiki Konga._NEWLINE_Svoj prvi nastop za \xc4\x8dlansko reprezentanco je imel 10. septembra 2008 v kvalifikacijah za svetovno prvenstvo 2010 proti Srbiji.'